Marijampolės šv. Jono Pauliaus II koplyčia

Marijampolės šv. Jono Pauliaus II koplyčia,Marijampolės šv. Jono Pauliaus II parapija vilkaviskiovyskupija.lt dar vadinama Marijampolės Marijos Karalienės koplyčia – parapinė katalikų koplyčia Marijampolės savivaldybėje, Mokolų kaime (Šunskų sen.), šalia J. Ambrazevičiaus-Brazaičio gatvės, skiriančios nuo miestui priklausančio Mokolų mikrorajono. Parapijoje projektuojama nauja Marijampolės šv. Jono Pauliaus II bažnyčia.

 Istorija 

Nauja Palaimintojo popiežiaus Jono Pauliaus II parapija Marijampolėje įkurta 2011 m. liepos 7 d.Marijampolėje įkurta palaimintojo Jono Pauliaus II parapija po daugkartinių Degučių, Mokolų gyvenamųjų rajonų bei aplinkinių kaimų gyventojų prašymų. Pirmuoju šios parapijos klebonu buvo paskirtas kunigas Marius Rudzinskas. Naujosios parapijos tikintieji kiekvieną sekmadienį rinkosi melstis į „Šaltinio“ pagrindinę mokyklą. 

Marijampolės pakraštyje, Mokolų gyvenamajame rajone, kur ketinama statyti naują neseniai įkurtos parapijos bažnyčią, 2011 m. spalį buvo pašventintas kryžius. Jį sukūrė prieniškis skulptorius Algimantas Sakalauskas. 1,19 hektaro sklypas įvertintas beveik puse milijono litų. Sklypą parapijai dovanojo vienos Marijampolės statybų bendrovės vadovas verslininkas Gintaras Vilutis.Nauja bažnyčia Marijampolėje iškils verslininko dovanotoje žemėje (nuotraukos)  Naują Marijampolės šv. Jono Pauliaus II bažnyčią numatyta statyti iš aukų ir padedant Marijampolės savivaldybei. Šalia stovinti medinė koplyčia turėtų išlikti kaip adoracijos koplyčia. Be to, esant labai nedaug žmonių, kokiomis nors progomis, joje galės būti aukojamos šv. Mišios.Nauja bažnyčia Mokolų mikrorajone – ne tik vizijose etaplius.lt 2018-08-16

 Koplyčia iš Vokietijos  
miniatiūra|left|Koplyčios interjeras

Parapijai laikinuosius maldos namus padovanojo Vokietijos katalikai iš Lastrupo miestelio (Žemutinė Saksonija). Dovanojama koplyčia (tuomet ji buvo tituluota Marijos Karalienės vardu) Vokietijoje tikinčiųjų poreikius tenkino vos porą metų. Netoli  vietos katalikų bendruomenė buvo sumaniusi įkurti dvasinį centrą. Kartu su kitais pastatais 2007 m. buvo pastatyta ir pašventinta koplyčia. Tačiau nepasiteisinus lūkesčiams centro veiklą teko pristabdyti, o koplyčią perduoti šv. Juozapo fondui. Šis jau keletą metų sprendė, kam ją panaudoti. Šv. Juozapo fondo narys yra Vokietijoje gyvenantis Marijampolės garbės pilietis Clemensas Rottinghausas. Jam ir kilo mintis koplyčią padovanoti kuriai nors Lietuvos katalikų parapijų. Nuspręsta padovanoti koplyčią Marijampolės šv. Jono Pauliaus II parapijai. Fondo atstovų sprendimui pritarė ir vietos vyskupas.

Visa koplyčia buvo išardyta ir parvežta į Lietuvą: sienų karkasas su stogu, suolai, altorius, paveikslai, vidiniai langai, vidaus apdaila, balkono atramos, laiptai, zakristijų baldai. 2013 m.  J. Ambrazevičiaus-Brazaičio gatvėje išlieti pamatai. 2014 m. gegužės mėnesį parapijiečiai jau buvo susirinkę Gegužinėms pamaldoms. 2014 m. spalio 21 d. koplyčia iškilmingai pašventinta. Ji tarnaus bendruomenei tol, kol bus statoma bažnyčia.

Vokiečių dovanota medinė koplyčia nedidelė, bendras jos plotas - apie 100 m². Koplyčioje sutelpa apie 150 žmonių.
Karkasinės koplyčios sienos apkaltos ąžuolinėmis lentomis, stogas dengtas čerpėmis. 

 Galerija 

 Šaltiniai 

 Nuorodos 

 Vyskupijos informacija
 Parapijos puslapis (Facebook)
 Marijampolės dekanato svetainė
 Pašventinta šv. Jono Pauliaus II parapijos koplyčia 

Kategorija:Marijampolės savivaldybės koplyčios
Kategorija:Marijampolė